KOMISSION ASETUS (ETY) N:o 625/91, annettu 14 päivänä maaliskuuta 1991, naudanliha-alan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2377/80 muuttamisesta



Virallinen lehti nro L 068 , 15/03/1991 s. 0029 - 0031

Suomenk. erityispainos Alue 3 Nide 36 s. 0216

Ruotsink. erityispainos Alue 3 Nide 36 s. 0216



KOMISSION ASETUS (ETY) N:o 625/91, annettu 14 päivänä maaliskuuta 1991, naudanliha-alan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2377/80 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 15 artiklan 2 kohdan, sekä katsoo, että komission asetuksen (ETY) N:o 2377/80(3), sellaisena kuin se on viimeksi muutettuna asetuksella (ETY) N:o 211/91(4), 4 artiklassa vahvistetaan tuontitodistusten voimassaoloaika; CN-koodiin 0102 90 10 kuuluvien tuotteiden osalta ei ole säädetty tuontimaksun ennakkovahvistuksesta; tämän vuoksi siihen liittyvät säännökset olisi poistettava, on tarpeen seurata nuorten nautojen ja erityisesti vasikoiden tuontia yhteisöön; olisi asetettava tuontitodistusten myöntämiselle harkinta-aika sekä vaadittava näiden eläinten lähtömaata koskeva ilmoitus; nämä muutokset edellyttävät lisäksi siihen päivään, josta näiden todistusten voimassaoloaika lasketaan, komissiolle annettaviin tietoihin sekä näiden tiedonantojen yhteydessä käytettäviin menetelmiin liittyviä tarkennuksia, komission asetuksen (ETY) N:o 252/90(5) voimaantulon jälkeen tuontijärjestelmää valvotaan kuukausittain neljännesvuosittaisen valvonnan asemesta; sen vuoksi olisi muutettava myös 12 artiklaa, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2377/80 seuraavasti: 1) Asetuksen 4 artiklassa: - poistetaan a alakohdan iv alakohta, - korvataan c alakohta seuraavasti: "c) muiden tuontitodistusten osalta: i) yhdistetyn nimikkeistön alanimikkeeseen 0102 90 10 kuuluvien tuotteiden osalta 30 päivää niiden tosiasiallisesta myöntämispäivästä, ii) muiden tuotteiden osalta 90 päivää niiden tosiasiallisesta myöntämispäivästä asetuksen (ETY) N:o 3719/88 21 artiklan 1 kohdan mukaisesti." 2) Lisätään 4 a artikla seuraavasti: "4 a artikla 1 Yhdistetyn nimikkeistön alanimikkeeseen 0102 90 10 kuuluvien tuotteiden osalta tuontitodistus hakemuksen ja todistuksen 7 kohdassa on oltava merkintä lähtömaasta. Todistus velvoittaa tuomaan tästä maasta. 2 Edellä 1 kohdassa tarkoitetut tuontitodistukset myönnetään viidentenä työpäivänä hakemuksen jättämispäivästä, jollei tämän määräajan kuluessa toteuteta erityisiä toimenpiteitä." 3) Asetuksen 12 artiklassa: - korvataan 1 kohdassa ilmaisu "asetus (ETY) N:o 3948/89" ilmaisulla "asetus (ETY) N:o 3884/90", - korvataan 3 kohta seuraavasti: " 3 Edellä 1 kohdassa tarkoitetun järjestelmän yhteydessä kuukausittain käytettävissä oleva määrä vastaa kokonaismäärän kahdestoistaosaa korotettuna 15 artiklan 6 kohdan d alakohdassa tarkoitetulla edellisinä kuukausina käyttämättä jääneellä määrällä." 4) Korvataan 16 artiklan 1 kohta seuraavasti: " 1 Jäsenvaltioiden on ilmoitettava komissiolle kunkin viikon maanantaina ja torstaina ennen kello 16 teleksillä tai telekopiolla: i) yhdistetyn nimikkeistön nimikkeisiin 0201 ja 0202 sekä alanimikkeisiin 0206 10 95 ja 0206 29 91 kuuluvien tuotteiden osalta eritellen tuotteittain määrät ja määrämaat: - luettelo edellisen ilmoituksen jälkeen haetuista tuen ennakkovahvistuksen sisältävistä vientitodistuksista, ja - luettelo edellisen tiedonannon jälkeen myönnetyistä vientitodistuksista; ii) yhdistetyn nimikkeistön alanimikkeeseen 0102 90 10 kuuluvien tuotteiden osalta eritellen eläinmäärän ja lähtömaat, luettelo edellisen tiedonannon jälkeen haetuista tuontitodistuksista." 5) Korvataan liitteen I I jakson 3 kohta "Muut todistukset" tämän asetuksen liitteessä annetulla tekstillä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä maaliskuuta 1991. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 24 (2) EYVL N:o L 353, 17.12.1990, s. 23 (3) EYVL N:o L 241, 13.9.1980, s. 5 (4) EYVL N:o L 24, 30.1.1991, s. 11 (5) EYVL N:o L 27, 31.1.1990, s. 34 LIITE "3. Muut todistukset käytetään: a) jäädytettyjen naudanlihojen GATT-kiintiötä varten; b) asetuksen (ETY) N:o 805/68 13 artiklassa tarkoitettuja nuoria lihotukseen tarkoitettuja nautoja varten; c) asetuksen (ETY) N:o 805/68 14 artiklan 1 kohdan a alakohdassa tarkoitettujen säilykkeiden valmistukseen tarkoitettujen naudanlihojen tuontia varten; d) asetuksen (ETY) N:o 805/68 14 artiklan 1 kohdan b alakohdassa tarkoitettujen muiden tuotteiden valmistukseen tarkoitettujen naudanlihojen tuontia varten; e) asetuksen (ETY) N:o 263/81 1 artiklan 1 kohdan d alakohdassa tarkoitettuja Amerikan Yhdysvalloista ja Kanadasta peräisin olevia naudanlihoja varten; ja f) edellä 1 ja 2 kohdassa tai a - e alakohdassa kuvaamattomia tapauksia varten(1) >TAULUKON PAIKKA> (1) Ei käytetä ilmoituksissa."